**З А П О В Е Д**

**№ РД-04-11979**

**гр. София, 09.09.2021 година**

 На основание чл. 177, ал. 2 от Закона за противодействие на корупцията и за отнемане на незаконно придобитото имущество (ЗПКОНПИ), чл. 3, ал. 3 и ал. 4 от Устройствения правилник на Областните дирекции „Земеделие“

 **О П Р Е Д Е Л Я М:**

1. Посочените по-долу длъжностни лица отадминистрацията наОбластна дирекция „Земеделие“ – София-град, които да съставят актове за установяване на административни нарушения (АУАН) по реда на чл.173, ч.174 и чл.176 от ЗПКОНПИ, както следва:

Екатерина Тодорова Стоянова – Главен експерт в ГД „АР.

Лазаринка Иванова Тодорова – Главен експерт в ГД „АР.

Кристиян Венков Цветков – Главен експерт в Дирекция „АПФСДЧР“.

2. Длъжностните лица определени в т.1 от заповедта съставят АУАН след извършване от комисията на проверки за спазване на предвидените срокове в ЗПКОНПИ и при установяване на нарушения.

3. Когато при извършена проверка се установи нарушение, попадащо в приложното поле на чл. 173, чл.174 относно декларациите за несъвместимост и чл. 176 от ЗПКОНПИ, се съставя АУАН по образец. Актът за установяване на административно нарушение съдържа всички реквизити, посочени в чл. 42 от Закона за административните нарушения и наказания (ЗАНН).

4. Преди да съставят АУАН, определените в т.1 от настоящата заповед длъжностни лица извършват предварителна проверка относно:

 4.1. извършено ли е административно нарушение;

 4.2. коя законова разпоредба е нарушена;

 4.3. кое лице е извършител;

 4.4. предвидено ли е в закон да не се образува административно- наказателно пропроизводство за това нарушение;

 4.5. образувано ли е вече административно-наказателно производство за същото нарушение;

 4.6. прекратено ли е такова производство;

 4.7. наложено ли е административно наказание за същото нарушение;

 4.8. приложими ли са разпоредбите на чл. 28 от ЗАНН;

 4.9. изтекли ли са преклузивните срокове по чл. 34 от ЗАНН за съставяне на акт за установяване на извършеното административно нарушение;

 4.10. има ли годни доказателства за извършването на нарушението.

5. При осъществяване на предварителната проверка определените в т.1 от настоящата заповед длъжностни лица използват като информация данните, налични в администрацията на Областна дирекция „Земеделие“ – София-град, и в публичните регистри/информационни системи, до които комисията има осигурен достъп.

6. Длъжностните лица определени в т.1 от заповедта вземат решение да съставят АУАН, когато са констатирали, че:

 6.1. деянието е нарушение съгласно административно-наказателните разпоредби, посочени в ЗПКОНПИ;

* 1. нарушението е извършено от служител на Областна дирекция „Земеделие“ – София-град, респ. от служител на Общинските служби по земеделие към нея;
	2. не е образувано административно-наказателно производство за същото нарушение;
	3. не е прекратено такова производство;
	4. не е наложено административно наказание за същото нарушение;
	5. не са изтекли преклузивните срокове по чл. 34, ал. 1 от ЗАНН;
	6. съществуват годни доказателства за установеното нарушение.

7. Със съставянето и връчването на акта се образува административно-наказателна преписка.

8. Не се образува административно-наказателно производство, ако не е съставен АУАН в продължение на три месеца от откриване на нарушителя или ако е изтекла една година от извършване на нарушението.

9.1. Актът за установяване на административно нарушение по т.3 от заповедта се съставя в три еднообразни екземпляра в присъствието на нарушителя и свидетели от членовете на постоянно действащата комисия по чл. 11, ал. 2 от Наредба за организацията и реда за извършване на проверка на декларациите и за установяване конфликт на интереси, присъствали при установяването на нарушението.

 9.2. При липса на свидетели, присъствали при установяването на нарушението или при невъзможност да се състави акт в тяхно присъствие, АУАН се съставя в присъствието на други двама свидетели, като това изрично се отбелязва в него.

 9.3. Когато нарушението е установено въз основа на официални документи, актът може да се състави и в отсъствие на свидетели, като това се отбелязва в акта и се посочва официалния документ.

 9.4. АУАН се подписва от съставителя и поне от един от свидетелите, посочени в него, и се предявява на нарушителя да се запознае със съдържанието му и да го подпише, със задължение да уведоми наказващия орган, когато промени служебния си адрес.

 9.5. Когато нарушителят откаже да подпише АУАН, това се удостоверява чрез подписа на един свидетел, името и точният адрес на който се отбелязват в акта.

 10. При подписване на АУАН от нарушителя се връчва препис от него срещу разписка, а в акта се отбелязва датата на неговото подписване.

 10.1. При подписване на акта на нарушителя се връчва препис от него срещу разписка, а в акта се отбелязва датата на неговото подписване. При връчване на препис от акта нарушителят се уведомява писмено за правото му в 14-дневен срок да отправи предложение до наказващия орган за сключване на споразумение за приключване на административно-наказателното производство.

 10.2. Освен възраженията при съставяне на акта в 7-дневен срок от подписването му нарушителят може да направи и писмени възражения по него.

 10.3. Когато във възраженията си нарушителят посочи писмени доказателства, те трябва да бъдат събрани служебно, доколкото това е възможно.

 10.4. В 14-дневен срок от връчването на акта той се изпраща на наказващия орган заедно с възраженията, събраните доказателства и другите приложения към преписката.

Заповедта да се доведе до знанието на длъжностните лица, за сведение и изпълнение.

Контрол по заповедта ще упражнявам лично.

**ИНЖ. ЯНКО ЯНКОВ**

*Директор на*

*Областна дирекция „Земеделие”- София - град*

**Изготвил:**

**Мирослава Николова ………………………….......**

**Гл. секретар на ОДЗ – София-град**